Panteno

Panteno (kwa Kigiriki: Πάνταινος; alifariki 200 hivi"As he was succeeded by Clement who left Alexandria about 203, the probable date of his death would be about 200. " (Catholic Encyclopedia)) alikuwa mmoja wa wanateolojia wa kwanza katika historia ya Kanisa, mwenye hekima kubwa na ari ya kitume https://dacb.org/stories/egypt/pantaenus/. 

Tangu kale anaheshimiwa na Waorthodoksi wa Mashariki na Wakatoliki kama mtakatifu.

Sikukuu yake huadhimishwa nao tarehe 22 Juni na 7 JulaiMartyrologium Romanumhttp://catholicsaints.info/saint-pantaenus-of-alexandria/.

Maisha
Mzaliwa wa kisiwa cha Sisilia (Italia) Panteno alikuwa mwanafalsafa mwenye kufundisha mjini Aleksandria. Baada ya kuongokea Ukristo, alijitahidi kulinganisha imani yake mpya na falsafa ya Ugiriki wa Kale.Cf. Article "Clement of Alexandria" in the St. Thomas Christian Encyclopaedia of India, Ed. George Menachery, Vol. II, 1973, p.201Clement, Stromata, 1.1. Hata hivyo hakuna maandishi yake yoyote yaliyobaki hadi leo.Although Lightfoot (Apost. Fathers, 488), and Batiffol (L'église naissante, 3rd ed., 213ff) attribute the concluding passages of the Epistle to Diognetius to Pantaeus; see "Pantaenus" in The Westminster Dictionary of Christian History, ed. Jerald Brauer.

Aliongoza Chuo cha Kikristo cha Aleksandria (Misri) kuanzia mwaka 180 hivi. Ndicho chuo cha kwanza cha katekesi, nacho kiliathiri sana teolojia ya baadaye, hasa juu ya Biblia, Utatu, Kristo. Kilipoanzishwa kusudi lake lilikuwa kuwaelimisha Wapagani waliotafuta habari za imani mpya ya Kikristo kabla ya ubatizo. Chuo cha Aleksandria kikaendelea haraka kuwa kitovu cha elimu ya Kikristo na majadiliano kati ya imani ya Kikristo na falsafa ya Kigiriki iliyostawi sana Aleksandria, mji mkuu wa Misri wakati huo. 

Kadiri ya Jeromu chuo cha Aleksandria ilianzishwa na Mwinjili Marko. Baadaye anatajwa Athenagora wa Athene (176), lakini kwa hakika zaidi Panteno, aliyeacha uongozi kwa mwanafunzi wake bora, Klementi wa Aleksandria mwaka 190.Cross, F.L.; Livingstone, E.A., eds. (1974). "Clement of Alexandria, St.". The Oxford Dictionary of the Christian Church (2 ed.). Oxford: Oxford University Press. Huyo alifuatwa na Origene akiwa na umri wa miaka 18 tu, na wataalamu wengine wanaoheshimiwa kama watakatifu katika Kanisa la Kiorthodoksi na Kanisa Katoliki kama Gregori Mtendamiujiza, Heraklas, Dionisi wa Aleksandria na Didimo Kipofu. 

Eusebi wa Kaisarea anasimulia kuwa Panteno, kutokana na upendo wake kwa Neno la Mungu, alikwenda kama mmisionariCf.Article "Christian Influences on Hinduism before the European Period" by P. Thomas in the St. Thomas Christian Encyclopaedia of India, Vol.II, 1973, p. 177 et. sq. kuinjilisha watu wa mashariki hadi India.Church History by Eusebius. Book V Chapter 10. Pantaenus the Philosopher.Article by S. S. Koder, "History of the Jews in Kerala", in the St. Thomas Christian Encyclopaedia of India, Vol. II, 1973, pp.183 ff.The Encyclopedia of Christianity, Volume 5 by Erwin Fahlbusch. Wm. B. Eerdmans Publishing - 2008. p. 285. ISBN 978-0-8028-2417-2.The Jews of India: A Story of Three Communities by Orpa Slapak. The Israel Museum, Jerusalem. 2003. p. 27. ISBN 965-278-179-7.Cyclopaedia of India and of Eastern and Southern Asia. Ed. by Edward Balfour (1871), Second Edition. Volume 2. p. 584.Jeromu, De viris illustribus 36.

Hatimaye alirudi Aleksandria, alipofariki dunia kwa amani wakati wa kaisari Caracallahttps://www.santiebeati.it/dettaglio/61010.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 198

 Viungo vya nje 
 "St. Pantænus, Father of the Church", Butler's Lives of the Saints
 Saint Bartholomew Mission in India- Mission of Pantaenus in India
 Catholic Encyclopedia, s.v. "Saint Pantaenus"
 Saint Pantaenus  in For all the Saints

Category:Waliozaliwa karne ya 2
Category:Waliofariki 200
Category:Wanafalsafa wa Italia
Category:Wanafalsafa wa Misri
Category:Wanateolojia wa Italia
Category:Wanateolojia wa Misri
Category:Wamisionari
Category:Watakatifu wa Italia
Category:Watakatifu wa Misri